
Temeljem odredbi članka 2., 48. i 49. Zakona o predškolskom odgoju i obrazovanju ( „Narodne novine“ br. 10/97, 107/07, 94/13, 98/19, 57/22, 101/23) i članka 30. Statuta Općine Bistra („Službeni glasnik Općine Bistra“ br. 2/21), Općinsko vijeće Općine Bistra na 30. sjednici održanoj  21.05.2024. godine donosi
I. IZMJENU PROGRAMA  JAVNIH POTREBA U PREDŠKOLSKOM ODGOJU 

I OBRAZOVANJU ZA 2024. GODINU

Članak 1.

U Programu javnih potreba u predškolskom odgoju i obrazovanju za 2024. godinu ( „Službeni glasnik Općine Bistra“ br. 8/2023 ), u daljnjem tekstu Program, mijenja se članak 2. stavak 5. i glasi:

„Sukladno iskazanim potrebama za smještaj djece u Dječjem vrtiću Kapljica, Općina Bistra sustavno radi na proširenju vrtićkih kapaciteta, te se planira izgradnja novog smještajnog objekta, odnosno Područnog vrtića Kapljica u Poljanici Bistranskoj, kapaciteta za upis 4 nove grupe djece od navršenih godinu dana do polaska u osnovnu školu. Predviđeni troškovi izgradnje i opremanja novog vrtića iznose 2.873.700,39 eura. Temeljem Poziva na dodjelu bespovratnih sredstava “Izgradnja, dogradnja, rekonstrukcija i opremanje predškolskih ustanova” sa Ministarstvom znanosti i obrazovanja potpisan je Ugovor o dodjeli bespovratnih sredstava za projekte koji se financiraju iz Mehanizma za oporavak i otpornost u iznosu od 726.259,21 eura. Razlika od 2.147.441,18 eura financirati će se iz Proračuna Općine Bistra najvećim dijelom iz planiranog dugoročnog zaduženja. Planirani rok izgradnje Područnog vrtića Kapljica je kolovoz 2025. godine kako bi u rujnu 2025. vrtić započeo s radom.“
Članak 2.
U članku 4. stavak 1. iznos „2.003.805,00 €“ zamjenjuje se iznosom „2.355.490,78 € “. 

U točki 1. Financiranje redovne djelatnosti Dječjeg vrtića Kapljica, iznos „819.205,00 €“ zamjenjuje se iznosom „830.158,00 €“.
U točki 2. Uređenje okoliša vrtića, iznos „3.000,00 €“ zamjenjuje se iznosom „22.400,00 €“.       
U točki 4. Izgradnja Područnog vrtića Kapljica, iznos „1.138.000,00 €“ zamjenjuje se iznosom „1.459.332,78 €“.                                         

Članak 3.
U članku 5. iznos „827.205,00 €“ zamjenjuje se iznosom „857.558,00 €“.
Članak 4.

U ostalom dijelu Program ostaje neizmijenjen.

Članak 5.

Ova Izmjena Programa stupa na snagu dan nakon dana objave u Službenom glasniku Općine Bistra.

